32006R0840
L 154/7
JURNALUL OFÍCIAL AL UNIUNII EUROPENE
REGULAMENTUL (CE) NR. 840/2006 AL COMISIEI
din 7 iunie 2006
de stabilire, pentru anul de comercializare 2006/2007, a ajutorului pentru piersicile destinate transformării, în cadrul Regulamentului (CE) nr. 2201/96 al Consiliului
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2201/96 al Consiliului din 28 octombrie 1996 privind organizarea comună a piețelor în sectorul produselor transformate pe bază de fructe și legume (1), în special articolul 6 alineatul (1),
întrucât:
(1)
Articolul 3 alineatul (3) din Regulamentul (CE) nr. 1535/2003 al Comisiei din 29 august 2003 privind normele de aplicare a Regulamentului (CE) nr. 2201/96 al Consiliului în ceea ce privește sistemul de ajutor în sectorul produselor prelucrate pe bază de fructe și legume (2) prevede publicarea de către Comisie a valorii ajutorului care se aplică, în special, piersicilor, după verificarea respectării pragurilor stabilite în anexa III la Regulamentul (CE) nr. 2201/96.
(2)
Media cantităților de piersici transformate în cadrul schemei de ajutor, pe parcursul celor trei ani de comercializare anteriori, este mai mică decât pragul comunitar. Ajutorul care urmează să se aplice pentru anul de comercializare 2006/2007, în fiecare stat membru interesat, trebuie, prin urmare, să fie suma stabilită la articolul 4 alineatul (2) din Regulamentul (CE) nr. 2201/96.
(3)
Măsurile prevăzute de prezentul regulament sunt conforme cu avizul Comitetului de gestionare a produselor transformate pe bază de fructe și legume,
ADOPTĂ PREZENTUL REGULAMENT:
Articolul 1
Pentru anul de comercializare 2006/2007, ajutorul prevăzut la articolul 2 din Regulamentul (CE) nr. 2201/96 pentru piersici este de 47,70 EUR pe tonă.
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Se aplică pentru anul de comercializare 2006/2007.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 7 iunie 2006.